Sasyimi

ialah makanan Jepun berupa makanan laut seperti ikan, kerang, dan udang kara atau daging segar yang terus dimakan dalam keadaan mentah begitu sahaja bersama penyedap seperti kicap masin, parutan halia segar atau jeruk, dan wasabi. Makanan ini dihidangkan dalam bentuk hirisan kecil yang mudah dimakan, sedangkan udang yang berukuran kecil ada yang hanya dikupas kulit dan dibuang kepalanya saja.

Sasyimi juga bermaksud menikmati sesuatu dalam keadaan mentah, bermula dari potongan mentah daging kuda (basashi), daging ayam (torisashi), hati ayam atau hati lembu. Di daerah Kansai, sasyimi lebih dikenali dengan sebutan o-tsukuri.

 Sejarah 
Ada pendapat yang mengatakan kebiasaan memakan potongan daging segar tanpa dimasak adalah sama tuanya dengan sejarah manusia, tapi kebiasaan ini boleh berlanjutan atau hilang bergantung kepada keadaan lingkungan tempat tinggal. Jepun merupakan negara kepulauan dengan hasil laut segar yang dapat dinikmati sepanjang tahun, sehingga kebiasaan menikmati makanan laut segar tanpa dimasak terus berlanjutan hingga kini. Ada juga pendapat yang mengatakan perkataan sasyimi berasal dari perkataan  atau .

 Penyediaan 
Makanan laut utama untuk sajian sasyimi termasuklah:












Sasyimi juga dimakan dengan hidangan pendamping sayur disebut tsuma:
 Lobak putih yang dipotong panjang-panjang sehingga sangat halus
 Daun pudina Jepun (oba),
 Rumput laut seperti wakame dan tosakanori
 Konnyaku
 Fucuk (yuba)

 Jenis sasyimi 
 Tsugatazukuri
Potongan ikan disusun di atas tubuh ikan yang dikekalkan bentuknya mula dari bahagian kepala hingga ekor. Sasyimi jenis ini kebanyakannya hanya dinikmati pada waktu-waktu istimewa.
 Ikezukuri
Tsugatazukuri dengan ikan hidup yang dijadikan sasyimi hanya beberapa saat sebelum dihidangkan.
 Tataki
Potongan ikan yang diletak untuk beberapa saat di atas api sehingga kelihatan masak di bahagian luar, segar di bahagian dalam. Tataki ikan aya (katsuo) dimakan bersama sos ponzu,  parutan bawang putih dan hirisan daun bawang.

 Rujukan 

 Pautan luar 

  Pengantar tentang sashimi
  Ilmu tentang Sashimi oleh Universiti Kinki  

Kategori:Makanan laut berasaskan haiwan
Kategori:Masakan Jepun
Kategori:Istilah masakan Jepun
Kategori:Hidangan ikan tidak dimasak
Kategori:Makanan mentah
Kategori:Makanan yang dihiris
Kategori:Jenis makanan